  Майя Бывальцева Борщевикез быдтон борды Удмуртиын рос-прос басьтӥськыны малпазы. Со сярысь журналистъёслы вераз элькунысь гурт возёсъя но сиён-юонъя министр Ольга Абрамова. Туннэ ужанрадлык кылдытӥське. Пӧртэм ивортонъёсъя Удмуртиын ньыльысен 40 гектарозь музъемъёс борщевикен басьтэмын. Ми али муниципал кылдытэтъёсъя ивортонъёсты чакласькомы. Со туж секыт будос но быдтыны трос аръёс кулэ. Одӥг будос 25-30 сюрс кидыс пазьге Ольга Абрамова, Удмуртиысь гурт возёсъя но сиён-юонъя министрМинистрлэн кылъёсызъя, та ужын соослы сюресчиос юрттозы. «Сюресчиослэсь юрттэт куроно луоз, угось сюрес урдэсъёсты турнаны кулэ. Ӵапак со интыосын борщевик тужгес но алямын», - вераз Ольга Абрамова. Озьы ик со ивортӥз, борщевикен нюръяськонын выль амалъёсты но кутозы шуыса. Вань топинамбур. Со но борщевикез быдтыны юрттэ вылэм. Но азьланяз топинамбурен нюръяськоно медаз луы Ольга Абрамова, Удмуртиысь гурт возёсъя но сиён-юонъя министр Тодэ вайытом, ядо борщевик адямилэн тазалыкезлы кышкытлык кылдытэ, со куэз туж зол сутэ. Сулятыны быгатэ будослэн сокез, озьы ик зыныз но вылысьтыз лысву. Тегъёс: Удмуртия гуртвозёс инкуазь кышкыттэмлык ОльгаАбрамова  